b'\n_START_ARTICLE_\nSamedan\n_START_SECTION_\nTalous\n_START_PARAGRAPH_\nMatkailulla on Samedanissa pitk\xc3\xa4t perinteet: ensimm\xc3\xa4inen hotelli rakennettiin 1830-luvulla, ensimm\xc3\xa4inen golfkentt\xc3\xa4 avattiin vuonna 1893 ja Albulan rautatie yhdisti Samedanin pohjoiseen vuonna 1903.\n_START_SECTION_\nLiikenne\n_START_PARAGRAPH_\nSamedan on Engadinin alueen liikenteen solmukohta. Innjoen varressa kulkeva p\xc3\xa4\xc3\xa4tie 27 (saks. Hauptstrasse) kulkee kunnan l\xc3\xa4pi. My\xc3\xb6s Berninasolan ylitt\xc3\xa4v\xc3\xa4n ja Italiaan kulkevan p\xc3\xa4\xc3\xa4tien 29 l\xc3\xa4ht\xc3\xb6piste on Samedanissa. _NEWLINE_Samedanista on junayhteys muun muassa kantonin p\xc3\xa4\xc3\xa4kaupunkiin Churiin, Celerinan kautta Sankt Moritziin, Pontresinan ja Berninasolan kautta Italian Tiranoon sek\xc3\xa4 Engadinin laakson it\xc3\xa4osiin. Matkailujunat Glacier Express ja Bernina Express kulkevat Samedanin kautta. _NEWLINE_Samedanissa on Euroopan korkeimmalla sijaitseva (1\xc2\xa0707 m mpy.) kansainv\xc3\xa4linen lentokentt\xc3\xa4, jonne on tilaus- ja yksityisliikennett\xc3\xa4.'